**СТАНОВИЩЕ**

**от доц. Николай Панайотов, доктор**

**на научните трудове и учебната дейност**

**На гл. ас. Биляна Красимирова Туманова – Рангелова, доктор**

 **ОТНОСНО:**

***Участие в конкурс за заемане на академичната длъжност „доцент” по професионално направление 1.3. Педагогика на обучението по физическо възпитание и спорт – плуване, обявен в ДВ, бр. 35 от 18.04.2023 година.***

 **По процедурата на конкурса:**

Конкурсът е обявен в Държавен вестник бр. 35 от 18.04.2023 година, по професионално направление 1.3. Педагогика на обучението по /Физическо възпитание и спорт – плуване/, за нуждите на Департамента по спорт при СУ „Св. Климент Охридски”.

За участие в конкурса са подадени документи от един кандидат. Съгласно подадено заявление до Ректора на СУ „Св. Климент Охридски“ от главен асистент Биляна Красимирова Туманова – Рангелова доктор, преподавател в катедра „Индивидуални спортове и рекреация” в Департамента по спорт на СУ „Св. Климент Охридски”, доктор и след оценка на декларираните наукометричните данни, същата е допусната до участие в конкурса.

**Заключение:** Представените по конкурса документи съответстват на изискванията на Закона за развитие на академичния състав, правилника за приложение на закона за развитие на академичния състав и на Правилника за условията и реда за придобиване на научни степени и заемане на академични длъжности на СУ „Св. Климент Охридски.

**Биографични данни, образование и научна квалификация на кандидата.**

Кандидатът за академичната длъжност „Доцент” главен асистент Биляна Рангелова, доктор е родена на 23.04.1985 година.

Последователно придобива бакалавърска степен – 2007г., специалност Треньор по синхронно плуване, магистърска степен - 2008 г. по Спортна журналистика в НСА „Васил Левски“.

През 2018 г . придобива ОНС „Доктор“ по професионално направление 1.3. Педагогика на обучението по /Методика на обучението по физическо възпитание и спорт – плуване/, въз основа на успешно защитен дисертационен труд на тема „Ефектът от адаптирана програма по плуване при бебета” за придобиване на ОНС „Доктор.

От представените документи е видно, че Биляна Рангелова е с богат професионален опит натрупан като състезател по плуване(държавен шампион) и удостоена със званието кандидат майстор на спорта, треньор по плуване, хоноруван преподавател по плуване при СУ „Св. Климент Охридски”.

Особен интерес за мен е и работата и като треньор по плуване за бебета с което се занимава от 2012г. Една интересна и благородна кауза и дейност. Именно тази работа и дава основание да се насочи към темата на дисертационния и труд.

През 2016 година печели конкурс за Асистент по плуване към Катедра „Индивидуални спортове и рекреация” при Департамента по спорт на СУ „Св. Климент Охридски”, а през 2019 конкурс за Главен асистент по същата специалност.

Като преподавател г-жа Рангелова продължава да се изявява като състезателка и печели призови места. Не на последно място е и работата и като треньор, за което печели приза за „Треньор на годината“ на СУ.

Кандидатката е участвала в множество проекти. Заслужават внимание участието и в научно-изследователски проект по национална програма “Млади учени и пост докторанти“, член на научно-изследователски вътрешен проект „Изследване на образователната среда за осигуряване на качествено обучение по физическо възпитание и спорт (ФВС) в средното училище“, и проекта „Иновативно обучение в спортната педагогика чрез разработване на образователни карти за спорт и здравно образование“. Важно е да отбележим и дейността на кандидатката като доброволец в такива организации като „Спешъл олимпикс” България и Фондация „Воден път”.

Участва активно в дейността на академичната общност, като член на Атестационната комисия към Департамента по спорт, отговорник за спорта на Факултет Педагогика към СУ.

**Научноизследователска дейност**

Представената за конкурса справка за научноизследователската продукция по наукометрични показатели на д-р Рангелова отговоря на националните изисквания по чл. 26 от ЗРАСРБ.

За участие в конкурса за академичната длъжност „Доцент” са представени 16 научни труда:

 Монография- 1бр. ( №1)

 Книга-1бр. (№2)

 Статии в научни списания- 3бр. (№4, 9,10)

 Статии и доклади в сборници от научни форуми- 11бр. (№ 3, 5, 6, 7, 8, 11, 12, 13, 14, 15, 16)

От посочените общо 16 научни трудове, 3 са публикувани в чужбина.

Авторският дял в публикациите е както следва:

 Самостоятелни- 12

 Водещ автор- 3

 Втори автор- 1

От представените 16 научни труда - 14 са на български език, 2 са на английски език.

Така представените научни трудове покриват изискванията за точките(420) по отделните показатели необходими за заемане на академичната длъжност „Доцент“ на СУ.

Теоретичната стойност на представените трудове може да се сведе до следното:

 Обогатява се знанието за спорта плуване, като двигателна активност, чрез изследване на лица с различна квалификация - от практикуване с рекреационна същност до студентски спорт.

 Концептуализирана е идеята за спорта плуване в областта на образователната сфера, като двигателна активност за целия живот. – познавателно и дългосрочно.

 Разработени са модели от методични единици (упражнения) за различни мускулни групи, двигателни качества и физиологични показатели, важни за плуването като активност.

 Изследван е спорта плуване в исторически аспект, като е отделено специално място на появата и развитието му във ВУ.

От направеното представяне на изследванията, могат да бъдат изведени някои по-важни научни-приложни приноси:

1. Представени са оригинални данни, показващи важната роля на редовната двигателна активност, в частност плуването за профилактика и за укрепването на здравето при всички възрастови групи. Принос към общите усилия на Европейския съюз да повиши нивото на физическа активност сред цялото европейско население.

2. В областта на професионалната подготовка на спортно-педагогически кадри е обогатена теорията за заниманията по „Спорт – плуване“, като „Изборно – задължителна“ форма на обучение във висшите училища с неспортна насоченост.

3. Направени са важни обобщения и заключения на базата на сравнението и анализа. Разработените и апробирани научни изследвания са авторски, оригинални и иновативни. Научните търсения в представените публикации обогатяват и осъвременяват теорията и практиката на дисциплината плуване. Постигнатите резултати и изводите направени от тях, са допълнение към теорията и методиката на ФВС.

**Заключение**

Съгласно изискванията на Правилника за придобиване на научни степени и заемане на академични длъжности в СУ „Св. Климент Охридски“, научния и приложен характер на публикациите, педагогическата дейност, спазените процедурни изисквания по конкурса и покриване на наукометрични изисквания съгласно ППРАСРБ, предлагам на членовете на Научното жури да бъде гласувана академичната длъжност „доцент“ на главен асистент Биляна Красимирова Туманова – Рангелова, докотор академичната длъжност „Доцент” по професионално направление 1.3. Педагогика на обучението по физическо възпитание и спорт - плуване към катедра „Индивидуални спортове и рекреация” на Департамента по спорт на СУ „Св. Климент Охридски”

21.07.2023г. доц. Н. Панайотов, доктор